થાઇલેન્ડની ગુફામાં ફંસાયેલા બાળકોને ભલે શોધી કાઢવામાં આવ્યા હોય પરંતુ તેમને હજુ સુધી સુરક્ષિત બહાર કાઢવામાં નથી આવ્યા. શુક્રવારે આ બાળકોના રેસ્ક્યૂ ઓપરેશનમાં પૂર્વ નેવી સીલનું મૃત્યુ થયું છે. આ ડાઇવરનું નામ સમર્ન કુનાન છે. અધિકારીઓએ પૂર્વ નેવી સીલની મૃત્યુની જાહેરાત કરતા કહ્યું કે, 38 વર્ષીય કુનાન પોતે આ બાળકોને શોધી કાઢવા માટે આગળ આવ્યો હતો. ગત રાત્રિએ 1 વાગ્યાના આસપાસ જ્યારે તે ગુફામાં ડાઇવિંગ કરી રહ્યો હતો ત્યારે ઓક્સિજનની ખામીના કારણે તેનું મૃત્યુ થયું હતું. તે રેસ્ક્યુ મિશન હેઠળ ગુફામાં ડાઇવિંગ કરવાની તૈયારી કરી રહ્યો હતો.